P9_TA(2021)0362

ES tiesību aktu un LGBTIK iedzīvotāju tiesību pārkāpumi Ungārijā sakarā ar Ungārijas parlamentā pieņemtajiem tiesību aktu grozījumiem

Eiropas Parlamenta 2021. gada 8. jūlija rezolūcija par ES tiesību aktu un LGBTIK iedzīvotāju tiesību pārkāpumiem Ungārijā sakarā ar Ungārijas parlamentā pieņemtajiem tiesību aktu grozījumiem (2021/2780(RSP))

(2022/C 99/25)

Eiropas Parlaments,

— ņemot vērā Eiropas Savienības Pamattiesību hartu (turpmāk “Harta”),

— ņemot vērā Līguma par Eiropas Savienību (LES) 2. pantu,

— ņemot vērā Eiropas Cilvēktiesību konvenciju un ar to saistīto Eiropas Cilvēktiesību tiesas (ECT) praksi,

— ņemot vērā Vispārējo cilvēktiesību deklarāciju,

— ņemot vērā Eiropas Savienības Tiesas un Eiropas Cilvēktiesību tiesas (ECT) judikatūru,

— ņemot vērā Komisijas 2020. gada 12. novembra paziņojumu “Līdztiesības savienība: LGBTIK līdztiesības stratēģija 2020.–2025. gadam” (COM(2020)0698),

— ņemot vērā Komisijas 2021. gada 24. marta paziņojumu “ES stratēģija par bērna tiesībām (2020–2025)” (COM(2021)0142),

— ņemot vērā ES Pamattiesību aģentūras (FRA) 2019. gadā veiktās aptaujas par ES LGBT rezultātus,

— ņemot vērā Eiropas Parlamenta un Padomes 2020. gada 16. decembra Regulu (ES, Euratom) 2020/2092 par vispārēju nosacītības režīmu Savienības budžeta aizsardzībai (1) (Tiesiskuma nosacījumu regula),

— ņemot vērā 2018. gada 12. septembra rezolūciju par priekšlikumu, kurā Padome tiek aicināta saskaņā ar Līguma par Eiropas Savienību 7. panta 1. punktu konstatēt, ka ir droša varbūtība, ka Ungārija varētu nopietni pārkāpt vērtības, uz kuru pamata ir dibināta Savienība (2),

— ņemot vērā 2019. gada 18. decembra rezolūciju par publisku diskrimināciju un naida runu, kas vērstas pret LGBTI personām, tostarp par no LGBTI brīvām zonām (3),

— ņemot vērā 2020. gada 16. janvāra rezolūciju par notiekošajām uzklausīšanām saskaņā ar LES 7. panta 1. punktu attiecībā uz Poliju un Ungāriju (4),

— ņemot vērā EST 2021. gada 3. jūnija lēmumu lietā C-650/18, ar kuru tika noraidīta Ungārijas prasība par Parlamenta 2018. gada 12. septembra rezolūciju, ar ko sākta procedūra, lai konstatētu, ka ir droša varbūtība, ka šī dalībvalsts varētu nopietni pārkāpt vērtības, uz kuru pamata ir dibināta Savienība (5),

— ņemot vērā 2020. gada 7. oktobra rezolūciju par ES demokrātijas, tiesiskuma un pamattiesību mehānisma izveidi (6),

— ņemot vērā 2021. gada 11. marta rezolūcija par ES pasludināšanu par LGBTIK brīvības zonu (7),

— ņemot vērā 2021. gada 24. jūnija rezolūciju par seksuālās un reproduktīvās veselības un tiesību stāvokli ES saistībā ar sieviešu veselību (8),

— ņemot vērā Komisijas 2020. gada 30. septembra paziņojumu “2020. gada ziņojums par tiesiskumu. Tiesiskuma situācija Eiropas Savienībā” (COM(2020)0580),

— ņemot vērā 2021. gada 24. jūnija rezolūciju par Komisijas 2020. gada ziņojumu par tiesiskumu (9),

— ņemot vērā 2021. gada Ungārijas Aktu LXXIX par “Stingrāku rīcību pret pedofiliem likumpārkāpējiem un dažu Aktu par bērnu aizsardzību grozīšana” (“likumprojekts” un pēc izsludināšanas “likums”),

— ņemot vērā Eiropas komisāra līdztiesības jautājumos 2021. gada 16. jūnijā uzsākto izmeklēšanu par Ungārijas tiesību aktu atbilstību Eiropas tiesību aktiem,

— ņemot vērā tieslietu un iekšējā tirgus komisāru vēstuli Ungārijas tieslietu ministram (Ares S(2021) 4587976) par likumprojekta neatbilstību vairākām Eiropas tiesību normām, tostarp ES Līguma 2. pantam par cilvēktiesību ievērošanu un nediskrimināciju,

— ņemot vērā Eiropadomes 2021. gada jūnija sanāksmē pausto 17 valstu vai valdību vadītāju vēstuli, kurā viņi solīja “turpināt cīņu pret diskrimināciju pret LGBTI kopienu” (10),

— ņemot vērā Vispārējo lietu padomes 2021. gada 22. jūnija sanāksmē pieņemto paziņojumu, ko kopīgi parakstījušas 18 dalībvalstis, par Ungārijas likumprojekta pieņemšanu (11),

— ņemot vērā Eiropas Padomes Ministru komitejas Ieteikumu dalībvalstīm par pasākumiem ar dzimumorientāciju vai dzimumidentitāti saistītas diskriminācijas apkarošanai (CM/Rec(2010)5), un Eiropas Padomes Parlamentārās asamblejas pieņemtos standartus,

— ņemot vērā Eiropas Padomes Cilvēktiesību komisāra paziņojumu par likumprojektu (12),

— ņemot vērā ECT 2017. gada 20. jūnija spriedumu lietā Bayev un citi pret Krieviju (pieteikums Nr. 67667/09 un 2 citi pieteikumi) (13)

— ņemot vērā 2021. gada 22. jūnija jautājumu, uz kuru Komisijai jāatbild mutiski “ES tiesību aktu un LGBTIK iedzīvotāju tiesību pārkāpumi Ungārijā sakarā ar Ungārijas parlamentā pieņemtajiem tiesību aktu grozījumiem” (O-000050/2021),

— ņemot vērā Reglamenta 132. panta 2. punktu,

A. tā kā Ungārijas Nacionālā asambleja 2021. gada 15. jūnijā pieņēma likumprojektu, kura sākotnējais mērķis ir aizsargāt bērnus pret pedofiliem, un šis mērķis ir kopīgs visām iestādēm un dalībvalstīm Savienībā; tā kā likumprojekts tika izsludināts 2021. gada 23. jūnijā un likums stāsies spēkā 2021. gada 8. jūlijā (14); tā kā likums stingri un tīši ierobežos LGBTIK personu tiesības un brīvības, kā arī bērnu tiesības;

B. tā kā Ungārija nesen ir sniegusi vairākus paziņojumus Padomē, interpretējot jēdzienu “dzimte” tekstā kā atsauci uz dzimumu un tādējādi noliedzot dzimtes esību, jo īpaši attiecībā uz krīzes pārvarēšanas koncepciju (CMC) iespējamai ES militārai KDAP misijai bez izpildpilnvarām Mozambikā, Taisnīgas pārejas fonda regulu, Kopīgo noteikumu regulu un citiem gadījumiem,

C. tā kā šā likuma definīcijas ir apzināti neskaidras ar nolūku radīt ierobežojošu ietekmi; tā kā šis likums aizliedz “atveidot un reklamēt dzimtes identitāti, kas ir atšķirīga no dzimuma, kurš cilvēkam piešķirts piedzimstot, dzimuma maiņu un homoseksualitāti” skolās, televīzijas programmās un publiski pieejamās reklāmās visās platformās, kas paredzētas personām, kuras jaunākas par 18 gadiem — pat izglītības nolūkos; tā kā likums aizliedz šādu saturu uzskatīt par sabiedrisko pakalpojumu paziņojumu vai sociālās atbildības reklāmu, pat ja tas paredzēts pieaugušajiem; tā kā ar likumu ievieš grozījumus Bērnu aizsardzības likumā, Ģimenes aizsardzības likumā, Uzņēmējdarbības reklāmas likumā, Mediju likumā un Sabiedrības izglītošanas likumā;

D. tā kā Parlaments iepriekš ir nosodījis to, ka ļaunprātīgi tiek izmantoti tiesību akti par informāciju, kas pieejama nepilngadīgajiem, sevišķi izglītības un plašsaziņas līdzekļu jomā, jo tas ir darīts, lai cenzētu ar LGBTI saistītu saturu un materiālus, jo īpaši Lietuvā un Latvijā;

E. tā kā 2018. gadā Polijas prezidents Andrzej Duda paziņoja, ka apsvērs iespēju izdot Krievijā pieņemtu tā dēvēto “geju propagandas” likumu, kas aizliegtu LGBTIK plašsaziņas līdzekļus, literatūru un tādas pulcēšanās kā praids; tā kā 2021. gada jūnijā tieslietu ministra vietnieks Michal Wos paziņoja, ka Polija pašlaik strādā pie likumprojekta, kura mērķis ir aizliegt “LGBT propagandu”;

F. tā kā 2021. gada jūnijā Čehijas prezidents Milos Zeman mediju intervijā izteica pazemojošus komentārus par transseksuāļu kopienu saistībā ar jauno pret LGBTIK vērsto likumu Ungārijā;

G. tā kā līdzīgas satraucošas norises ir novērotas Horvātijā, konkrēti, ir izziņots konservatīvās partijas “MOST” priekšlikums tiesību aktos iekļaut aizliegumu pakļaut bērnus LGBTI propagandai, par ko patlaban tiek spriests Horvātijas parlamentā, un ir bijuši uzbrukumi LGBTI cilvēkiem 2021. gada 3. jūlijā — Zagrebas 20. praida dienā; tā kā partijas “MOST” priekšsēdētājs un priekšsēdētāja vietnieks 2021. gada 4. jūlijā paziņoja par vēršanos tiesā pret LGBTI organizācijām, kuras vainojušas partiju “MOST” par neiecietības un homofobijas vairošanu un par šķelšanās un naida kurināšanu;

H. tā kā Krievija 2013. gadā ieviesa federālo likumu “lai aizsargātu bērnus no informācijas, kas atbalsta tradicionālo ģimenes vērtību noliegšanu”, kura mērķis bija aizliegt homoseksualitātes normalizēšanu medijos; tā kā daudzas cilvēktiesību organizācijas visā pasaulē ir paziņojušas, ka Krievijas likums apdraud LGBTIK jauniešus;

I. tā kā LES 2. pantā ir noteikts, ka Savienība ir dibināta, pamatojoties uz vērtībām, kas respektē cilvēka cieņu, brīvību, demokrātiju, vienlīdzību, tiesiskumu un cilvēktiesības, tostarp minoritāšu tiesības;

J. tā kā Komisijas LGBTIK līdztiesības stratēģijā ir noteikts Savienības kopīgais virziens LGBTIK personu tiesību aizsardzībai visās dalībvalstīs un atkārtoti uzsvērts, ka vienlīdzība un nediskriminācija ir pamatvērtības un pamattiesības ES, kas iekļautas tās Līgumos un Pamattiesību hartā;

K. tā kā Komisijas priekšsēdētāja Ursula fon der Leyen likumprojektu raksturoja kā “apkaunojošu” un uzdeva atbildīgajiem komisāriem vērsties pie Ungārijas valdības (15); tā kā tieslietu un iekšējā tirgus komisāri ir nosūtījuši vēstuli Ungārijas tieslietu ministram, norādot, ka tiek pārkāptas šādas tiesības: tiesības uz privāto un ģimenes dzīvi (Hartas 7. un 9. pants), tiesības uz vārda un informācijas brīvību (Hartas 11. pants), tiesības uz darījumdarbības brīvību (Hartas 16. pants) un nediskrimināciju (Hartas 21. pants); tā kā Audiovizuālo mediju pakalpojumu direktīva (AVMSD (16)), E-komercijas direktīva (17) un LESD 56. pants ir piemērojami vismaz dažiem reglamentētajiem scenārijiem un var arī piemērot LESD 34. un 36. pantu un pārkāpt ar Likuma apstrīdētajiem noteikumiem; tā kā atbilde uz šo vēstuli tika lūgta līdz 2021. gada 30. jūnijam (18); tā kā Ungārijas tieslietu ministrs sniedza atbildi 2021. gada 1. jūlijā;

L. tā kā 18 dalībvalstis (19) kopīgi parakstīja paziņojumu, aicinot Komisiju izmantot visus tās rīcībā esošos instrumentus, lai nodrošinātu pilnīgu ES tiesību aktu ievērošanu, tostarp vēršoties ES Tiesā;

M. tā kā 17 valstu vai valdību vadītāji 2021. gada 24. jūnijā pieņēma kopīgu paziņojumu, kurā norādīts, ka viņi turpinās cīņu pret diskrimināciju pret LGBTIK kopienu, vēlreiz apliecinot, ka viņi aizstāv LGBTIK personu pamattiesības (20);

N. tā kā Eiropas Padomes cilvēktiesību komisāre mudināja Ungārijas parlamenta deputātus noraidīt likumprojektu; tā kā viņa apgalvoja, ka likumprojekts ir vērsts pret LGBTIK personu tiesībām un identitāti, bet tas arī ierobežo visu ungāru vārda un izglītības brīvību (21);

O. tā kā saskaņā ar Ministru komitejas Ieteikumu 2010(2010) dalībvalstīm par pasākumiem, lai apkarotu diskrimināciju seksuālās orientācijas un dzimumidentitātes dēļ, Eiropas Padomes dalībvalstu vadītāju pienākums ir izglītot, apkarot aizspriedumus un diskrimināciju un strādāt LGBTIK cilvēku pieņemšanas labā.

P. ņemot vērā ECT spriedumu lietā Bayev un citi pret Krieviju, ka tiesību akts, kas aizliedz homoseksualitātes veicināšanu, pazīstams arī kā “geju propagandas likums”, pārkāpj Eiropas Cilvēktiesību konvencijas 10. pantu (vārda brīvība) un 14. pantu (diskriminācijas aizliegums), tādējādi ir diskriminējošs, un ka tas pastiprina aizspriedumus- pret LGBTIK cilvēkiem, kas nav savienojams ar demokrātiskas sabiedrības vērtībām;

Q. tā kā Parlaments vairākkārt ir mudinājis dalībvalstis garantēt tiesības uz vispusīgu seksualitātes, dzimuma un attiecību izglītību, kas ir zinātniski precīza, balstīta uz pierādījumiem, piemērota vecumam un bez nosodījuma; tā kā starptautiskas cilvēktiesību (22) struktūras, piemēram, Eiropas Padome, ir noteikušas, ka bērniem un jauniešiem ir tiesības saņemt vispusīgu seksuālo izglītību.

R. tā kā FRA LGBTI II apsekojumā uzsvērts, ka vairāk nekā puse respondentu vienmēr vai bieži ir dzirdējuši vai redzējuši negatīvus komentārus vai rīcību laikā, kad viņi mācījās skolā, jo mācību biedrs/vienaudzis tika uzskatīts par LGBTI; tā kā šis skaitlis palielinās līdz 70 % respondentu vecumā no 15 līdz 17 gadiem, kas liecina par to, ka izglītības kontekstā ir jāpievēršas pieņemšanai un iecietībai;

Likums, tā noteikumi un ES tiesību aktu pārkāpumi

1. visstingrākajā veidā nosoda Ungārijas parlamenta pieņemto likumu, kas ir klajš ES vērtību, principu un tiesību aktu pārkāpums; atgādina, ka likums dažādos Ungārijas tiesību aktos iekļaus noteikumus, kas pārkāpj Hartā un Līgumos, kā arī ES iekšējā tirgus tiesību aktos (Audiovizuālo mediju pakalpojumu direktīvā (AVMSD) un E-komercijas direktīvā) paredzētās pamattiesības; uzskata, ka šis likums pārkāpj izveidoto ES acquis ;

2. atzinīgi vērtē 18 ES dalībvalstu parakstīto paziņojumu, kurā Komisija tiek aicināta vērsties tiesā, un Komisijas priekšsēdētājas un atsevišķu komisāru pausto šā likumprojekta nosodījumu; pieņem zināšanai vēstuli, kas nosūtīta Ungārijas tieslietu ministram ar lūgumu līdz 2021. gada 30. jūnijam sniegt paskaidrojumus un informāciju par izvirzītajiem jautājumiem; aicina Komisiju publiskot šo atbildi;

3. pieņem zināšanai Komisijas aicinājumu rīkot konstruktīvas un lojālas debates; pauž nožēlu, ka Likums tika izsludināts 2021. gada 23. jūnijā, neraugoties uz starptautisko organizāciju protestiem; aicina Komisiju nekavējoties veikt juridisku darbību, proti, uzsākot paātrinātu pārkāpuma procedūru pret Ungāriju saskaņā ar LESD 258. pantu attiecībā uz pieņemto likumu; aicina Komisiju vajadzības gadījumā izmantot visus Eiropas Tiesas procesuālos instrumentus, tostarp pieprasījumus par paātrinātu procedūru un pagaidu pasākumiem, tostarp sankcijas par to neievērošanu;

4. atgādina, ka saskaņā ar LESD 259. pantu dalībvalsts, kas uzskata, ka cita dalībvalsts nav izpildījusi kādu no Līgumos noteiktajām saistībām, var vērsties ES Tiesā; aicina dalībvalstis ierosināt šo pantu attiecībā uz pieņemto likumu, ja Komisija nerīkosies; aicina dalībvalstis iesniegt Eiropas Cilvēktiesību tiesā starpvalstu pieteikumu par aspektiem, uz kuriem neattiecas ES tiesību akti;

Notiekošās procedūras saskaņā ar 7. panta 1. punktu

5. uzsver, ka likums nav atsevišķs piemērs, bet drīzāk ir vēl viens apzināts un iepriekš apsvērts piemērs tam, ka Ungārijā pakāpeniski tiek likvidētas pamattiesības; uzsver, ka organizētas valsts finansētas LGBTIK–fobijas un dezinformācijas kampaņas ir kļuvušas par Ungārijas valdības politiskās cenzūras instrumentiem, un uzskata, ka tādējādi tiek pārkāpts LES 2. pants; atgādina, ka Eiropas Savienība tika pasludināta par LGBTIK brīvības zonu ( 23 )

6. atgādina, ka LGBTIK personu cilvēktiesību pārkāpumi ir daļa no plašākas politiskās programmas, kuras rezultātā tiek grauta demokrātija un tiesiskums, tostarp mediju brīvība, un ka tie būtu jāuzskata par LES 2. panta sistemātisku pārkāpumu; atgādina, ka Eiropas Parlamenta 2018. gada 12. septembra pamatotajā priekšlikumā ( 24 ) jau ir paustas bažas par tiesībām uz vienlīdzīgu attieksmi un vārda brīvību;

7. pauž nopietnas bažas par to, ka, kopš Parlaments ir ierosinājis piemērot 7. panta 1. punktu, tiesiskuma un pamattiesību stāvoklis Ungārijā turpina pasliktināties; uzsver, ka Padome gadu gaitā nav rīkojusies un uzņēmusies atbildību šajā jomā;

8. atzinīgi vērtē to, ka prezidentvalsts Portugāle kopš 2019. gada rīkoja pirmo uzklausīšanu par 7. panta 1. punktu attiecībā uz Ungāriju, kā arī 18 dalībvalstu paziņojumus, nosodot šo likumu; tomēr uzsver, ka dialogam jādod taustāmi rezultāti darbību ziņā, lai aktīvi risinātu pamattiesību pasliktināšanās piemērus Ungārijā; atkārto aicinājumu Padomei sniegt konkrētus ieteikumus Ungārijai, kā paredzēts LES 7. panta 1. punktā, tostarp ieteikumu atcelt likumu, un norādīt minēto ieteikumu īstenošanas termiņus; aicina prezidentvalsti Slovēniju 2021. gada septembrī rīkot uzklausīšanu par Ungāriju un iespējami drīzāk ieplānot balsošanu par ieteikumiem; norada, ka LGBTIK personu cilvēktiesības pēdējo gadu laikā pakāpeniski likvidētas;

9. AVMSD ); uzsver, ka vairākas raidorganizācijas visā Eiropā AVMSD , tos aplūkojot kopā ar Hartu; atgādina, ka 2021. gada 2. martā Ungārijas Mediju padome paziņoja par tiesvedību pret mediju grupu “RTL Hungary” pēc īstenotās kampaņas “Ģimene ir ģimene”; uzskata, ka šīs darbības ir mediju satura un reklāmas cenzūra un tādējādi pārkāpj Audiovizuālo mediju pakalpojumu direktīvu (); uzsver, ka vairākas raidorganizācijas visā Eiropā ( 25 ) kopā ar pilsoniskās sabiedrības organizācijām ir aicinājušas Komisiju uzsākt pārkāpuma procedūras; aicina Komisiju izmantot visus tās rīcībā esošos juridiskos instrumentus, lai novērstu tādu materiālu cenzūru, kuri atbilst, tos aplūkojot kopā ar Hartu;

10. pauž dziļas bažas par to, ka mediju brīvības pasliktināšanās rezultātā pieaug minoritāšu padarīšana par grēkāžiem un vēršanās pret tām, tostarp LGBTIK personām;

11. atgādina, ka Ungārijas Pamatlikums (Konstitūcija) tika grozīts 2020. gada decembrī, lai precizētu, ka “māte ir sieviete un tēvs ir vīrietis” un ka “Ungārija aizsargā bērnu tiesības uz viņu identitāti atbilstoši viņu dzimšanas dzimumam un viņu tiesības uz izglītību saskaņā ar mūsu valsts konstitucionālo identitāti un uz kristīgo kultūru balstītu vērtību sistēmu”; norāda, ka, neraugoties uz to, ka ģimenes tiesības ir valstu kompetencē, šādi grozot Konstitūciju kopā ar turpmākajiem tiesību aktiem, tostarp šo likumu, tiek tieši samazināta LES 2. pantā noteikto vērtību aizsardzība; norāda, ka Venēcijas komisija ir pieņēmusi atzinumu par Ungārijas parlamenta 2020. gada decembrī pieņemtajiem konstitucionālajiem grozījumiem ( 26 )

12. atgādina, ka Venēcijas komisija 2013. gada 18. jūnijā pieņēma atzinumu CDL-AD (2013)022-e par tā sauktās “homoseksuālisma propagandas” aizliegumu, ņemot vērā dažu Eiropas Padomes dalībvalstu pieņemtos tiesību aktus;

13. atgādina, ka Ungārijas parlaments ir pieņēmis tiesību aktus, kas paredz, ka adopcija ir atļauta tikai precētiem pāriem, faktiski aizliedzot adopciju personām, kas dzīvo viena dzimuma partnerattiecībās, kā arī vientuļām un neprecētām personām, ja vien ģimenes politikas ministrs nav devis īpašu atļauju; uzsver, ka minētā prasība piešķir valdības loceklim spēju pieņemt vienpusējus lēmumus šajā sakarā;

14. de facto aizliedza juridisku dzimuma atzīšanu transdzimuma un interseksuālām personām Ungārijā, pārkāpjot viņu tiesības uz privāto dzīvi un pakļaujot viņus diskriminācijai, kas var radīt smagas psiholoģiskas sekas un var ierobežot viņu tiesības aktīvi piedalīties pilsoniskās sabiedrības dzīvē; norāda, ka Valsts datu aizsardzības un informācijas brīvības iestāde ( NADPFI ) sniedza atzinumu par 33. pantu atgādina, ka 2020. gada Omnibusa akta Nr. XXX 33. panta pieņemšanaaizliedza juridisku dzimuma atzīšanu transdzimuma un interseksuālām personām Ungārijā, pārkāpjot viņu tiesības uz privāto dzīvi un pakļaujot viņus diskriminācijai, kas var radīt smagas psiholoģiskas sekas un var ierobežot viņu tiesības aktīvi piedalīties pilsoniskās sabiedrības dzīvē; norāda, ka Valsts datu aizsardzības un informācijas brīvības iestāde () sniedza atzinumu par 33. pantu ( 27 ) , apgalvojot, ka tas pārkāpj VDAR 5. panta 1. punkta d) apakšpunktu; atgādina, ka Komisija līdz šim nav veikusi nekādus pasākumus, lai risinātu šo problēmu; aicina Komisiju izmeklēt šo jautājumu un vajadzības gadījumā vērsties tiesā; norāda, ka Ungārijas Konstitucionālā tiesa ( 28 ) konstatēja, ka dažas likuma daļas ir pretrunā konstitūcijai, tomēr valsts iestādes neīsteno tiesas lēmumu un noraida pieteikumus, pat ja tie iesniegti pirms likuma stāšanās spēkā; norāda, ka tas ir tiesiskuma pārkāpums;

15. nosoda Budapeštas patērētāju tiesību aizsardzības iestādes lēmumu ( 29 ) likt grāmatu izdevējiem uz bērnu grāmatas uzdrukāt atrunas, kurās ir attēlotas varavīksnes ģimenes, jo tajās ir “uzvedība, kas neatbilst tradicionālajām dzimumu lomām”.

16. pauž nopietnas bažas par to, ka nevalstisko organizāciju, tostarp LGBTI nevalstisko organizāciju, skaits Ungārijā samazinās; atzinīgi vērtē ES Tiesas spriedumu lietā C-78/18 ( 30 ) , kurā paziņots, ka ar 2017. gada Likumu Nr. LXXVI par to organizāciju pārredzamību, kas saņem atbalstu no ārvalstīm, tika ieviesti diskriminējoši un nepamatoti ierobežojumi attiecībā uz ārvalstu ziedojumiem pilsoniskās sabiedrības organizācijām, pārkāpjot pienākumus attiecībā uz kapitāla brīvu apriti, privātās dzīves neaizskaramību, personas datu aizsardzību un biedrošanās brīvību; norāda, ka minētais likums ir atcelts, bet tas rada bažas par jauniem pilsoniskās sabiedrības finansējuma ierobežojumiem Ungārijā, piemēram, Valsts kontroles selektīvu revīziju un pienākumu norādīt visus līdzekļu devējus publiski pieejamā sabiedriskā labuma ziņojumā; uzskata, ka šādi ierobežojumi nav nedz vajadzīgi, nedz samērīgi un neatbilst ES Tiesas judikatūrai, kā arī Venēcijas komisijas 2019. gada 15.–16. marta 118. plenārsēdē pieņemtā ziņojuma par biedrību finansēšanu secinājumiem;

17. uzsver savu nelokāmo apņēmību aizstāvēt bērnu tiesības ES un ārvalstīs; uzskata, ka iecietības, pieņemamības un daudzveidības veicināšanai, nevis LGBTIK-fobijai un naida veicināšanai, jākalpo par pamatprincipiem, lai nodrošinātu bērna interešu ievērošanu; šajā sakarā uzskata, ka dzimumorientācijas un dzimumidentitātes sajaukšana ar pedofiliju vai uzbrukumiem bērnu tiesībām ir uzskatāms par skaidru mēģinājumu instrumentalizēt cilvēktiesību valodu, lai īstenotu diskriminējošu politiku; uzskata, ka tas ir pretrunā starptautiskajiem cilvēktiesību principiem un normām;

18. pauž bažas par to, ka Ungārijas tiesību akti līdzinās 2013. gada tā dēvētajam “LGBT Krievijas propagandas likumam”, kura rezultātā ir nodarīts nopietns kaitējums LGBTIK kopienai Krievijā; aicina Komisiju turpināt izmeklēšanu par to, kā Eiropā tiek finansētas pret LGBTIK vērstas kampaņas, kas nepārprotami apdraud Eiropas demokrātiju un valsts drošību;

Darbības, kas jāveic Eiropas Komisijai

19. aicina Komisiju un Padomi beidzot atzīt steidzamo nepieciešamību rīkoties, lai aizstāvētu LES 2. pantā noteiktās vērtības, un atzīt, ka dalībvalsts nevar grozīt savus tiesību aktus, tostarp konstitucionālos noteikumus, tādā veidā, kas ierobežo šo vērtību aizsardzību ( 31 ) ; tā kā tas ir aizliegts saskaņā ar Līgumiem, kā tos nesen interpretējusi Tiesa lietā C-896/19 ( 32 )

20. uzskata, ka pieņemtais Likums ir tiešā pretrunā Komisijas LGBTIK stratēģijai 2020.–2025. gadam; mudina Komisiju nodrošināt, lai stratēģija visās ES dalībvalstīs vienlīdzīgi prevalē;

21. aicina Padomi un Komisiju nekavējoties atbloķēt Horizontālās diskriminācijas direktīvu Padomē, kas ir bloķēta jau vairāk nekā 10 gadus ( 33 )

22. atgādina, ka vēl nav pienācīgi reaģēts uz Parlamenta iniciatīvu izveidot ES demokrātijas, tiesiskuma un pamattiesību mehānismu, ko reglamentētu Parlamenta, Komisijas un Padomes institucionālais nolīgums; aicina Komisiju un Padomi nekavējoties sākt sarunas ar Parlamentu par iestāžu nolīgumu saskaņā ar LESD 295. pantu;

23. atkārtoti apstiprina savu nostāju par Tiesiskuma nosacījumu regulu, kas stājās spēkā 2021. gada 1. janvārī un ir tieši piemērojama visā Eiropas Savienībā un visās tās dalībvalstīs attiecībā uz visiem ES budžeta līdzekļiem, tostarp resursiem, kas kopš tā laika piešķirti ar ES Atveseļošanas instrumenta starpniecību;

24. atgādina, ka Tiesiskuma nosacījumu regulā ir sniegta skaidra tiesiskuma definīcija, kas jāsaprot saistībā ar citām Savienības vērtībām, tostarp pamattiesībām un nediskrimināciju; uzskata, ka valsts finansēta minoritāšu diskriminācija tieši ietekmē projektus, kuros dalībvalstis lemj par ES līdzekļu tērēšanu, un tādējādi tieši ietekmē Savienības finanšu interešu aizsardzību; aicina Komisiju nekavējoties uzsākt procedūru saskaņā ar Tiesiskuma nosacījumu regulas 6. panta 1. punktu;

25. uzskata, ka Ungārijas iestāžu spēja pārvaldīt ES līdzekļus nediskriminējošā veidā un saskaņā ar hartu rada nopietnas bažas; aicina Komisiju izvērtēt Likuma pieņemšanu saistībā ar horizontālo nosacījumu, kas rada iespēju nodrošināt atbilstību Hartai Eiropas Parlamenta un Padomes Regulā (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (Kopīgo noteikumu regula) ( 34 ) ; aicina Komisiju veikt Kopīgo noteikumu regulā paredzētos pasākumus attiecībā uz izdevumiem, kas saistīti ar attiecīgajiem fondiem, un nodrošināt, ka 2021.–2027. gada partnerības nolīgums un programmas Ungārijai netiek apstiprinātas, kamēr nav nodrošināta pilnīga atbilstība horizontālajam pamatnosacījumam, kas saistīts ar Hartas ievērošanu, kā paredzēts Kopīgo noteikumu regulas xxxx pantā; atgādina, ka ikvienu Komisijas aktu, kas neatbilst ES tiesību aktiem, var iesniegt Tiesā;

26. RRP ) projekta atbilstību Eiropas Parlamenta un Padomes Regulai (ES) 2021/241 (2021. gada 12. februāris), ar ko izveido atveseļošanas un noturības mehānismu RPP projekta pasākumus un apstiprināt plānu tikai tad, ja tiek konstatēts, ka tas neveicinās Likuma īstenošanu un pēc tam nenovedīs pie tā, ka ES budžets aktīvi veicinās pamattiesību pārkāpumus Ungārijā; pauž nopietnas bažas par Ungārijas atveseļošanas un noturības plāna () projekta atbilstību Eiropas Parlamenta un Padomes Regulai (ES) 2021/241 (2021. gada 12. februāris), ar ko izveido atveseļošanas un noturības mehānismu ( 35 ) , un Pamattiesību hartai; aicina Komisiju un Padomi rūpīgi izanalizēt visus Ungārijasprojekta pasākumus un apstiprināt plānu tikai tad, ja tiek konstatēts, ka tas neveicinās Likuma īstenošanu un pēc tam nenovedīs pie tā, ka ES budžets aktīvi veicinās pamattiesību pārkāpumus Ungārijā;

27. atgādina, ka LGBTIK tiesības ir cilvēktiesības; atkārtoti aicina dalībvalstis, jo īpaši Ungāriju, nodrošināt, ka spēkā esošie tiesību akti par izglītību un informāciju, kas pieejama nepilngadīgajiem, pilnībā atbilst pamattiesībām, kuras paredzētas ES un starptautiskajos tiesību aktos, un nodrošināt piekļuvi visaptverošai izglītībai par seksualitāti un attiecībām, kas ir zinātniski precīza, balstīta uz pierādījumiem, piemērota vecumam un nav nosodoša; atgādina, ka informācijas sniegšanā būtu jāatspoguļo seksuālās orientācijas, dzimumidentitātes, izpausmju un dzimumpazīmju daudzveidība, lai novērstu uz stereotipiem vai neobjektivitāti balstītu dezinformāciju; prasa Komisijai veikt visus vajadzīgos pasākumus, lai nodrošinātu pamattiesību ievērošanu; aicina ES iestādes un dalībvalstis iebilst pret LGBTIK-fobisku naida runu, jo īpaši no valdību un politiķu puses;

o

o o

28. uzdod priekšsēdētājam šo rezolūciju nosūtīt dalībvalstu valdībām un parlamentiem, Padomei, Komisijai un Reģionu komitejai.

(1) OV L 433 I, 22.12.2020., 1. lpp.

(2) OV C 433, 23.12.2019., 66. lpp.

(3) OV C 255, 29.6.2021., 7. lpp.

(4) Pieņemtie teksti, P9_TA(2020)0014.

(5) 2021. gada 3. jūnija spriedums lietā C-650/18 Ungārija/Parlaments, ECLI:EU:C:2002:426.

(6) Pieņemtie teksti, P9_TA(2020)0251.

(7) Pieņemtie teksti, P9_TA(2021)0089.

(8) Pieņemtie teksti, P9_TA(2021)0314.

(9) Pieņemtie teksti, P9_TA(2021)0313.

(10) https://twitter.com/alexanderdecroo/status/1407977290189971457/photo/1

(11) https://wilmes.belgium.be/en/thirteen-countries-unite-belgiums-initiative-defend-lgbtiq-rights-europe

(12) https://www.coe.int/en/web/commissioner/-/commissioner-mijatovic-urges-hungary-s-parliamentarians-to-reject-draft-amendments-banning-discussion-about-sexual-and-gender-identity-and-diversity

(13) http://hudoc.echr.coe.int/eng?i=001-174422

(14) Likums, kas publicēts oficiālajā izdevumā: https://njt.hu/jogszabaly/2021-79-00-00; https://magyarkozlony.hu/dokumentumok/ba643dee7b59c2a1901132e6e3320483d2245b56/megtekintes

(15) https://ec.europa.eu/commission/presscorner/detail/en/statement_21_3164

(16) OV L 303, 28.11.2018., 69. lpp.

(17) OV L 178, 17.7.2000., 1. lpp.

(18) https://ec.europa.eu/commission/presscorner/api/files/attachment/ 869254/Letter%20by%20Commissioners%20Reynders%20and%20Breton.pdf

(19) Beļģija, Dānija, Igaunija, Somija, Francija, Vācija, Īrija, Lietuva, Luksemburga, Nīderlande, Spānija, Zviedrija, Latvija, Itālija, Grieķija, Austrija, Kipra un Portugāle,

(20) https://twitter.com/alexanderdecroo/status/1407977290189971457?s=20

(21) https://www.coe.int/be/web/commissioner/-/commissioner-mijatovic-urges-hungary-s-parliamentarians-to-reject-draft-amendments-banning-discussion-about-sexual-and-gender-identity-and-diversity

(22) Convention on the Rights of the Child, Convention on the Elimination of All Forms of Discrimination Against Women, Report of the UN Special Rapporteur on the Right to Education.

(23) Eiropas Parlamenta 2021. gada 11. marta rezolūcija par ES pasludināšanu par LGBTIQ brīvības zonu.

(24) Pieņemtie teksti, P8_TA(2018)0340.

(25) ACT, Hungary: Broadcasting associations across Europe express dismay at anti-LGBTIQ bill & urge European Commission to open infringement proceedings, Brisele, 29.6.2021.

(26) Hungary – Opinion on the constitutional amendments adopted by the Hungarian parliament in December 2020, adopted by the Venice Commission at its 127th Plenary Session, Venice and online, 2.–3.7.2021 (CDL-AD(2021)029-e).

(27) Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV L 119, 4.5.2016., 1. lpp.).

(28) http://public.mkab.hu/dev/dontesek.nsf/0/CB4CA4E8F72D33DFC125863A00604976?OpenDocument. EN kopsavilkums pieejams http://public.mkab.hu/dev/dontesek.nsf/0/CB4CA4E8F72D33DFC125863A00604976?OpenDocument&english&english

(29) https://www.kormanyhivatal.hu/hu/budapest/hirek/tisztessegtelen-kereskedelmi-gyakorlatot-folytat-a-labrisz-egyesulet-a-meseorszag-mindenkie-cimu-konyv-ertekesitesekor

(30) Tiesas 2020. gada 18. jūnija spriedums, Eiropas Komisija/Ungārija, C-78/18, ECLI:EU:C:2020:476.

(31) Eiropas Parlamenta 2021. gada 10. jūnija rezolūcija par stāvokli tiesiskuma jomā Eiropas Savienībā un Tiesiskuma nosacījumu regulas (ES, Euratom) 2020/2092 piemērošanu

(32) Tiesas 2021. gada 20. aprīļa spriedums lietā Repubblika v Il-Prim Ministru, C-896/19, ECLI:EU:C:2021:311.

(33) . 2008. gada 2. jūlija priekšlikums Padomes direktīvai par vienlīdzīgas attieksmes principa īstenošanu neatkarīgi no reliģijas vai pārliecības, invaliditātes, vecuma vai dzimumorientācijas, COM(2008)0426.

(34) OV L 231, 30.6.2021., 159. lpp.

(35) OV L 57, 18.2.2021., 17. lpp.